钦定古今图书集成/明伦汇编/氏族典/第302卷 > 梁岩老
## 钦定古今图书集成/明伦汇编/氏族典/第302卷 > 梁岩老

按《福州府志》：“岩老，字允济，一名汝霖，永福人。政和进
士。靖康间，金人犯阙，岩老佐师守城，有劳。明年，诏使
金，金欲臣之，不屈。金怒，幽之荒寺，月给饮食。食馀辄
私晒之，复留馀饮渍其壁。久之，壁坏，乃挟干糗南奔，
昼伏夜行，竟全节而归。高宗嘉之，除直秘阁，知泉州，
寻卒。”